-Ondo pentsatu duzu? Joango zara? -Bai, hala hitzeman nion.
Esan nizun: hitzeman nion berarekin joango nintzela.
Baina ez al zara konturatzen? Ez zara inoiz itzuliko!
Eskerrik asko.
Ez joan, mesedez!
Nik beti…!
Sei, bost, lau…
…hiru, bi…
…bat, zero.
A zer lurrikara!
-Nagusi, ondo al zaude? -Oso ondo.
-Furgoneta kargatuta dago. -Ederki. Segituan joango naiz.
MILURTEKO EMAKUME AKTOREA
Ginei estudioek nahigabe handiz ematen dute aditzera…
…beren instalazioak zaharkituta geratu direla…
…eta eraitsi egin dituela.
Proiektu honen bidez merezitako laudorioa egiten zaio…
…bere izar handi Fujiwara Chiyoko-ri.
Aktore horrek haietan lan egin baitzuen…
…estudioen 70 urteko historiako tarterik handienean.
Honek OFFen behar du! Ni ezin naiz atera!
Erreportaje hau lehenago filmatzeko baimena lortu izan bazenu…
…orain ez genuke hura faltsutzen ibili beharrik.
Oraindik ez dakizu emakume hori ez dela jadanik aktorea?
Duela 30 urte filmatzea zeneukaten, hara bestea!
Atso eroa!
Ermitau arrunt bat bezala ezkutuka ibiltzea ere!
Hurrengoan, akabatuko zaitut.
Baina, nagusi…
…izar handia izango zen, baina 70 urtetik gora ditu orain.
Ez al da ba zaharregia?
Begira!
Iritsi gara. Hor da.
Bai, baina ez dezagun gauza handirik espero.
Orain zer itxura izango duen ere ez dakigu eta.
Andre hori ez da inoiz zahartuko!
Barkatu.
Etxekoandre!
Fujiwara andrea bakarrik bizi al da hemen?
Bai, jauna. Aspalditik.
Aldizkariak eta bere lorategi maitea ditu adiskide bakarrak.
Bere lorategitik hartutako belarrekin egina dago infusio hori.
Zorionekoak zarete…
…etxekoandreak elkarrizketa egiteko baimena eman dizuelako.
Bai. Asko kostatu zaigu zure etxekoandrea aurkitzea.
-Ohore handia da, bai horixe. -Esadazue gauza bat.
Egia da opari berezi bat duzuela etxekoandrearentzat?
Bai, hala da.
Berak norbaitekin hitzordua izan aurretik, dardar egin behar lurrak!
Zerk egin behar du dardar, Mino?
Lurrak.
Gaur gauean lurrikara izan da. Ez al duzu nabaritu?
Hau da hau marka!
Nik, ordea, amaiera iritsi zitzaidala uste nuen.
Jaunok, Chiyoko Fujiwara nauzue.
Gaur egun handia da, alajaina!
Izugarrizko ohorea da hau guretzat.
Utzi konplimenduak alde batera.
-Estudioa… -Rootasu estudioa.
Lotoa esan nahi du.
-Asko gustatzen zaizkit lotoak. -Bai, banekien.
Horregatik du izen hori gure estudioak.
Lotoak lorategian loratzen ari dira.
Poetikoki hau sinbolizatzen dute:
Bai, badakit. Garbitasun xaloa.
Zerbait eman nahi zenidala aipatu zenidan.
Bai, egia da. Barkatu.
Gordeta eduki dut.
Zuretzat gordea eduki dut zu aurkitzea lortu dudan arte.
Ireki ezazu.
Aspaldi ez naizela honetaz gogoratu.
Gauza garrantzitsuren baten giltza ote da?
Izan daitekeen gauzarik garrantzitsuenarena.
Eskerrik asko, Tachibana jauna.
Baina, esadazu, nondik atera duzu?
Zera…
Duela urte asko aurkitu zuen Ginei estudioetako norbaitek.
Ez nuen espero giltza hau esku artean berriz edukitzerik.
Ederki, Tachibana jauna.
Behingoz hasteko esaten ari zaigu Lurra.
Bai horixe!
Nire patua lurrikarei lotua dagoela dirudi.
Izan ere, lurrikara baten jaio nintzen, 1923an.
Kanto-ko lurrikara handian.
Gure aita ume bat edukitzeko irrikatzen zegoen.
Hori zuen nahirik handiena.
Aita hil zen, ordea, eta bazirudien nik haren bizitza ordezkatu nuela.
Oso gizon saiatua izan zen.
Eta hark utzi zigun dendari esker…
…ama eta biok oso ondo bizi ahal izan ginen.
Oso mundu arriskutsuan hazi nintzen.
Bazterrak oso nahastuta zeuden garaian.
Eskuineko joerak nagusitu ziren garai hartako politikan.
Baina niri gehiago axola zitzaizkidan nesken aldizkariak.
Argazkiei begira geratzen nintzen…
…eta nire printze urdina ezagutuko nuen egunarekin amets egiten nuen.
Garai hartantxe…
…aurkitu zintuzten estudioek?
Tira, ez dakit zer ikusiko ote zuen Ginei estudioen zuzendariak…
…neskato sudur-harro batengan.
…institutuan sartzeko adinean zegoen neskato batengan, alegia.
-Ezin dizugu asmoz aldarazi? -Inolaz ere ez.
Hara, jauna, zer dioen gure amak…
…aktorearen lanbidea badaezpadakoa dela.
Badaezpadakoa zela esan zuen?
Andrea, ekoiztera goazen film berria…
…Mantxurian kokatuta dago.
Adorea emango die hara bidali ditugun soldaduei…
…eta itxaropenez beteko ditu gure zibilak.
Eta Chiyoko-k bere herria zerbitzatu nahiko du, ezta?
Ez dizut ezetz esango; ea hori lortzen duzuen.
Baina neskato hau lotsatiegia da aktore izateko.
Senar zintzo bat aurkitzen duenean, berea izango du gure denda.
-Baietz? -Nazioa baino garrantzitsuagoa da?
Emakumeak ez al du etxean umeak edukiz bere herria zerbitzatzen?
Oker al nago?
“Osasunaren aste nazionala. Zure herriak behar zaitu!”
Aizu!
Zer ari gara filmatzen?
-Chiyoko… -Paparazzi bat bezala sentitzen naiz.
Barkatu.
Presaka nabil.
-Hemen bada gauza arraroren bat. -Kamera estaltzen ari zara.
Ez dago hemen! Ez dezala ihes egin!
Ikusi al duzu gizon bat pasatzen?
Zapi artean gauza bat bildua daraman gizon bat?
-Hortik joan da. -Goazen!
Zer…?
Kemen handia behar da horrelako norbait babesteko.
Nor ote da gizon hori?
-Utziko al didazu ikusten? -Zirriborro bat baizik ez da.
Etxeratzen naizenean bukatuko dut.
Han, neguan, ikusmenean dagoen guzti-guztia…
…elurrez estalita egoten da.
Han ezarriko dut nire astoa…
…elurtza handi haren erdi-erdian…
…eta margolana bukatuko dut hotza barneratzen zaidan artean.
Paisaia zuri eta garbi horretan…
…mundu urrun eta bitxi batean zaudela sentitzen duzu.
Leku hori ezagutu nahi nuke.
Jakina.
Eman didazun laguntzaren esker onez…
…hara gonbidatuko zaitut gerra bukatzen denean.
Ilargi betea dago.
Bihar arte ez da erabat betea egongo.
Baina niri gehiago gustatzen zait ilargi hau.
Bete ondoren, ilbehera hasten da.
Baina hamalaugarren gauean oraindik bada bihar bat…
…eta bada itxaropena.
-Joan beharra daukat. -Zaurituta zaude eta!
Nire adiskide guztiak borrokan ari dira Mantxuriako gerran.
Badakit pintzel batek ez duela askorik balio.
Badakizu zer den hau?
Existitzen den gauzarik garrantzitsuenaren giltza.
Garrantzitsuena esan duzu?
Ezetz asmatu zer den.
Ez dakit.
Baina ezidazu oraindik esan. Emadazu bihar arte astia.
Hitzemango didazu?
Tira, kontaiguzu.
Maiteminduta zaude, ezta?
Bere lehen maitea.
Ea isiltzen zareten…
Zer samurra, ezta?
Adin handikoak ere gazteak izan ziren garai batean.
Ez al da zuk ekarritako giltza?
Ez zen urruti joango! Segi bila!
Andereño!
Eskerrak ondo zauden! Lapur bat sartu zaigu dendan.
Bera ondo dago. Geltokira iritsi da.
Eskerrak ez dizun minik eman!
Ondo egina, adiskidea.
Korri!
Zer lan gogorra!
Itxaron!
Zurekin joango naiz.
Zurekin joango naiz! Entzun?
A zer drama!
Zer?
Sekuentzia honek 53 aldiz eragin dit negarra!
Hau ez da film bat!
Eta hala hasi nintzen filmak egiten.
Jakina.
Eta zein izan zen lehen filma?
Gogoratuko duzunez, produkzio buruak esan zuen…
…bere hurrengo filma Mantxurian girotua egongo zela.
Mantxuria. Jakina.
Eskerrik asko, Chiyoko.
-Banekien onartuko zenuela. -Zuk ondo esan zenuenez…
…nire herriari zerbitzatu behar diot.
Ez da hala, ama?
Ikusten dut.
Mutil haren atzetik joatea zen kontua.
Bai. Filmak bost axola zitzaizkidan.
Hau Chiyoko da, gure protagonista.
-Zer moduz zaude? -Ezagutuko duzu Eiko Shimao…
…gure izar handia.
Chieko duzu izena?
Zer ari zara?
-Hori ez al da…? -Emadazu hori!
Osabak aurkitu dit azkenean emakume aktore bat.
Demontre! Sen handia duzu, motel.
Oker ez banago, zu Chizuko zara, ezta?
-Chiyoko. -Bai, egia da.
Hau Otaki da, produkzio buruaren semea.
Etorkizun handiko zuzendari gaztea.
Izugarri gustatzen zaio emakume aktoreei probak egitea.
Barkatu zu ernegatu izana.
Hau nire ezagun batek galdu zuen.
Aldean dakart giltza, Mantxurian bera ikusiko dudalakoan…
…eta hala eman egingo diot.
Ez goaz hara ondo pasatzera.
Nor da? Nola du gizon horrek izena?
Ez nago ziur…
-Hortaz, nola aurkituko duzu? -Badakit margolaria dela.
-Zer margotzen du? -Ez dakit.
Hori ere ez dakizu?
Ez.
Baina ziur naiz Mantxurian dagoela!
Benetan? Ez dut horrelako gizonaren aditzerik sekula izan.
Gogoratu naiz.
Ziur naiz hemen inguruan dabilela.
Besterik ez nuen behar! Jendea niri traba egiten!
Ez dut erraz amore emango.
Propio etorri naiz honaino, eta orain …
Eta orain… Eta orain…
Zuzendari! Nola da hau posible?
Neska honek ez daki bere rola. Ez dut horrela jarraituko.
Ondo da…
Ea ba, Chiyoko, kasu egin behar didazu.
Sar zaitez zeure pertsonaian eta testua berez aterako zaizu.
Esan nizun. Pertsonaia hori ez da amateur batentzat.
Eta orain… Orain bera berriz ikusi nahi nuke!
Hori da. Ederki, filma dezagun berriz.
Primeran egin du.
Ikusgarria! Antzezten ere badakizu eta!
Otaki horrek badu zerbait gustatzen ez zaidana.
Ba al duzu giltzaren jabearen zantzurik?
Oraindik ez duzu amore eman?
Zergatik ez duzu igarle batekin probatzen?
Hemen inguruan bada bat, ospe handikoa.
IGARLEA
Bila ari zaren gizona iparraldean dago.
Margolaria da. Oso altua.
Ez da, ba, giltza baten bila ibiliko?
Bai. Ezagutzen al duzu?
Hori baldin bada bila zabiltzan gizona…
Esadazu!
Mesedez, esadazu non dagoen!
Zer? Badoala filmaketatik?
Ez da batere profesionala!
Zuk ez diezu emakumeei ulertzen.
Jakina, eta zuk bai, primeran.
EKINTZAILEEN SAREKADA MANTXURIAKO IPARRALDEAN
Egia esan…
…gizon hori zorionekoa da, neskak urrutiraino jarraitzen badio.
Nahiko nuke niri jarraituko balit.
Chiyoko! Chiyoko!
-Nazionalistak dira? -Komunistak dira?
Begira! Hor datoz!
Bidelapurrak dira!
Chiyoko! Chiyoko!
Hau benetan gertatzen ari da!
Chiyoko! Fujiwara andereñoa, hitz egidazu!
Barkaidazu.
Nagusi! Goazen hemendik!
Non…?
Non daude bidelapurrak?
Zer gertatzen da?
Nik egin behar nuke galdera hori.
Ez dut ezer ulertzen! Non dago Mantxuria?
-Gorentasun hori! -Non dago?
Nagusi jauna gazteluan dago.
Ez, gorentasun hori! Ez zenuke joan behar!
Nagusi jauna…
Zergatik ez didazu itxaron?
-Ezin al dut…? -Zenbat aldiz negar egin duzu?
Geldi ezazu daga.
Zuk sorgindu duzu gaztelu hau, mamu?
Deituidazu nahi duzuna, ez nauzu iraintzen eta.
Jakizu ezagutzen zintudala…
…aurkako mundu honetara zu etorri baino askoz lehenagotik.
Ondo da, badakit.
Eta orain zer nahi duzu? Hiltzen lagundu nahi didazu?
Hobe duzu hau edan.
Mundu honetan bete ezin izan dena…
…halabeharrez bete beharko da beste munduan.
Horretarako, hil egin behar dut, ezta?
Bera han daukazu zain.
Mila urteko bizitzako tea edan berri duzu.
Orain betiko kiskaliko zara…
…betiko maitasunaren sugar kiskalgarrietan.
-Engainatu egin nauzu. -Gorroto bizia dizut…
…jasan dezakedana baino askoz ere handiagoa.
Eta jasan dezakedana baino gehiago maite zaitut aldi berean.
Noizbait ulertuko duzu!
Nagusi, bizirik erreko da!
Gorentasun! Nagato Genemon mariskala, berorren zerbitzura!
Zer zabiltza?
Prest naukazu nire alferrikako bizia zu salbatzearren sakrifikatzeko.
Ez dut inolaz ere nagusi jauna abandonatuko.
Mamu, madarikatzen zaitut.
Doluz esan behar dizut nagusi jauna preso dagoela.
Nagusi jauna? Bizirik dago oraindik?
Gorentasun horrek berehala itzuli behar du bere lurrera.
Nagusi jauna salbatzera nator!
Aurrera, Torakichi!
Tora… zer?
-Gorentasun! -Nire jaunarengana iritsi behar dut.
Gorentasun hori…
Nagato!
Gorentasun hori!
Bizitza osoan ez dut zure leialtasuna ahaztuko.
Zoriona lagun izan dezazula beti.
Badirudi atzoko kontua dela.
Ezidazue kasurik egin, ezin izan dut erremediatu.
Lasai.
Ez kezkatu, Fujiwara andereñoa. Nahi duzun bezala konta ezazu.
Eskerrik asko.
Ea ba…
Lagunduidazu. Non nengoen?
Etsaien lerroak zeharkatzen ari zinen.
-Eta orduan Nagato zauritu zuten. -A, bai.
Preso hartu zuten.
Eta nik lagundu egin behar nion nolabait.
Zitalkeria!
Zaindu presoa!
Ni naiz. Zu askatzera etorri naiz.
Ni baino bizkorragoa zarela uste? Probatu 10 urte barru.
-Printzesak egin du hori? -Bai.
Kontuz atzean, Chiyoko!
-Hil ezazue behingoz. -Itxaron pixka bat.
Nor dabil hor?
Hara! Berriro?
Nire izenak ez du inolako garrantzirik.
Zu zara. Nonahi zabiltza nire atzetik.
Bazter-nahasle bat da! Hil ezazue!
Beti bezain saiatua eta ekina nauzue.
Zergatik babesten nauzu horrela?
Ezin dut erremediatu, izugarri gustatzen zait.
Zu gizon hori salbatzeko tematuta zauzkan…
…arrazoi beragatik ari nauzu ni ere.
Ez da gauza bera. Nik hura maite dut.
Ez hitz egin gehiago eta ospa.
Nik konponduko dut gainerako guztia.
Ez didazu eskertu beharrik ere.
Aspalditik daukat maite dudan emakumearengatik hiltzeko irrika.
Nork esango zidan istilu hauetan sartzeko…
Denak batera, harroputzak! Zatozte nigana!
Begira! Errefortzuak datoz!
Deabrutxo bat besterik ez da.
Esadazu non dagoen edo hilko zaitut.
Ez ziren hain basatiak ere…
Itxaroidazu, Chiyoko. Banoa zuri laguntzera.
Honezkero, haren burua hiriburuko jendaurrean jarria egongo da.
Kioton?
Zuretzat, ordea, hemen bukatzen da bidea.
Kioton dago. Ziztu bizian joan beharra daukat.
-Erruki izan. -Ez.
-Ez dizut hara joaten utziko. -Hitzematen dizut itzuliko naizela.
Behin bakarrik ikusi nahi dut, eta, bide batez, berea duena eman.
Zer neska atsegina zaitugun.
Laster hil behar duen gizonak…
…ez du jadanik ezer behar.
Neskato ergela.
Ibil zaitez denbora guztian eta zuk nahi bezain urrun haren bila…
…baina ezingo diozu zure patuari ihes egin.
Ezingo diozue ihes egin ez zuk eta ez neska horrek.
Ez geratu hor geldirik. Eraman ezazu neska.
-Altxa! -Aska nazazu, mesedez.
Berarekin joan beharra daukat!
Ez al dit inork ulertzen?
Kioto.
Ziztu bizian doan bala-tren bat baino bizkorrago.
Eta beste garai batean, gainera.
Torakichi…
Non dago Chiyoko?
Orain ez zaude garaiaren arabera jantzita, nagusi.
Ez niri gorrotoz begiratu!
Dakizun guztia erakutsi nizun, eta zuk lotsatu egiten nauzu.
Ikasiko duzu arrazoiari aditzen.
Ergela da gero! Eiko haserrearaztea!
Merezita dauka.
Chiyokok ez daki zein leku dagokion.
Gizon gutxi batzuen gustukoa delako uste du geisha dela.
Zaindu ezazu. Ondo zelatatu, ez dezan berriz ihes egin.
Bai.
Tira ba, ikusagun.
Hau ez al zen dokumental bat?
Horixe dokumental bat dela. Eta izenburu hau du:
“Zazpi mamuak: Chiyoko Fujiwara-ren elezaharra”.
Ez dago gizon hau ulertuko duenik.
Ondo al zaude, andereño?
Nola nahi duzu egotea?
Utzidazu niri hau konpontzen.
Tira, atera zaitezke.
Arropaz aldatu beharko duzu hirira joateko.
Ez zenuen usteko hemen giltzapetuta utziko zintudanik.
Mila-mila esker! Ez dut sekula ahaztuko.
Ez da ezer. Zu hona iritsi zinenean…
…aldez aurretik ezagutzen zintudala iruditu zitzaidan.
Ez nekien zergatik…
…baina noizbait lagundu beharko nizula sentitu nuen neure baitan.
Eta harrezkero…
Horretan baizik ez dut pentsatu!
-Zu ez zara Chiyoko. -Ez zaitez hainbeste estutu.
Ihesaldi bat ote da?
Samurai errebelderen batek ihes egingo zuen.
Heda zaitezte!
Barkatu.
Ni naiz. Ez al zara nitaz gogoratzen?
Gaurkoaren antzeko neguko egun batez ezagutu genuen elkar.
Nonahi ibili naiz zure bila.
Hau itzuli nahi nizun eta.
Itxaron!
Tori zure giltza!
Gorde ezazu berriz topo egiten dugun arte.
Hemendik! Azkar!
Badakit samurai bat ikusi duzula hemendik korrika pasatzen.
Norantz joan da?
Harantz joan da korrika.
Ez dakit nondik, baina ezagutzen zaitut.
Egingo nuke zerbait ezkutatzen ari zarela.
Esaiguzu egia. Norantz joan da?
Zer mina!
Ez beldurtu, andereño.
Aditzera ematen da berriz agertu dela supergizona!
Gobernuaren aurkako errebelde madarikatu bat zaitugu.
Eta zuek, berriz, ergel hutsak, ezertxo ere lortuko ez duzuenak.
Igo zaldira, andereño. Ni arduratuko naiz gainerakoaz.
Badakit nola konpondu auzi hau.
Kontuz ibili! Lehertu egingo zara eta!
Gizon xume honekin hain atsegina izatea!
Andereño, hori ez dut sekula ahaztuko.
Eskolan piper egin duzulako zabiltza hain pozik?
Edo giza eskubideen aldeko bazter nahasle batekin biltzen zarelako?
-Ez dizut ulertzen… -Baditugu frogak.
Badakigu oroigarri bat utzi dizula zure dendako pareta batean.
Hori egin du? Zein paretatan?
Beraz, ezagutzen duzu.
Hori besterik ez nuen jakin nahi. Komisarian segituko dugu hizketan.
Han kontatuko diguzu guztia.
Egoskorra zara gero!
Zergatik ez diezu esaten jakin nahi dutena?
Ezin diet esan ez dakidana.
Baina jakingo banu ere…
…ez nieke esango.
Ez diot inoiz traizio egingo.
Zu bai neska ergela!
Eskarmenturik ez duzulako esaten dituzu gauza horiek…
…baina bizitza aldatu egiten da eta sentimenduak ere bai.
Niri ez zait hori gertatuko!
Mutil hori maite dut. Egunetik egunera eta maiteago!
Denak berdinak dira, ikusiko duzu.
Eiko-k berarekin zegoen gizonari eman omen zion bere diru guztia.
Eta lotsagabe hark beste neska batekin ihes egin omen zion.
Benetan?
Nahi nuke nik norbaitek zertxobait emango balit.
Tira ba…
Ari gara berriz ere, ezta?
Andereño…
Zu askatzera etorri naiz!
-Nor zara zu? -Ahaztu al zaizu?
Zalgurdiaren gidaria naiz. Eta hitzeman nizunez, etorri naiz…
…zure adeitasunari erantzutera.
Benetan askatu behar naute?
Ez al dizut hori esan? Ikusten duzu ba.
Ez zaitugu jadanik behar. Harrapatu dugu gizon hori.
Itxaron! Mesedez!
Ireki atea! Ikusi besterik ez dut egin nahi!
Ireki, mesedez! Ireki!
Ireki atea, mesedez!
Ireki atea! Ikusi egin behar dut!
Tira, ea orain zer gertatzen den.
-Zientzia fikzioa… -Ergela!
Horri esaten diozu esker ona?
Ez al duzu ikusten, ordea? Denda sutan dago!
Ez zaitez ergela izan!
Zer nahi duzu ba? Hara joan eta han hil?
-Chiyoko! -Chiyoko, zatoz!
-Chiyoko! -Chiyoko, zatoz! Ez ergela izan!
-Chiyoko, etorri! -Zatoz hona!
Goazen!
WISTERIA GOXOKI-DENDA
Zer da hori?
“Elkarrekin berriz egon artean”.
Chiyoko!
Ondo al zaude?
Chiyoko!
Chiyoko! Chiyoko!
Ez duzu ihesbiderik.
Hobeto al zaude?
Bat-batean, kordea galdu duzu.
Ez da ezer. Medikuei kasu egingo bagenie…
…adineko jendea gaixorik egongo ginateke beti.
Nahi baduzu, beste egunen batean etorriko gara.
Ezta pentsatu ere. Nahiago dut jarraitu.
Bihar nekez gogoratuko naiz eta.
Gerra ondoan…
…ozta-ozta moldatu ginen bizirik irauteko.
Ez genuen ez janaririk, ez arroparik.
Film onak egin nahiak aurrera egiteko kemena ematen zigun.
Gogotik lan egin genuen gau eta egun.
Omenaldiren bat ere egin zidaten.
Baina harekin berriz elkartu nahia etengabe zebilkidan gogoan.
Mundua aldatu egin zen eta ez nekien hura nola aurkitu.
Gerta zitekeen hark nire filmen bat ikustea.
Bai, 1955 inguruan jo zuen zure karrerak goia, ezta?
Zu?
Orain badakizu.
Zer? Zuk Ginei estudioetan lan egiten zenuen?
Otakiren taldean?
Bai. Baina nire lanpostua oso maila apalekoa zen…
…eta zu ez zinen konturatuko ni han nintzenik.
Hasieratik esan behar zenidan hori.
Tira…
Ni sekula ez nintzen izan ez zuzendari eta ez talde buru.
Eta bere onetik ateratzen nion beti Otaki jaunari.
Genya Tachibana naiz. Zer moduz, jauna?
Egizu ahal duzun hobekiena.
Eiko, hau Genya da, aprendiz berria.
Izugarri gustatu zaizkit beti zure eta Chiyokoren arteko elkarrizketak.
Bai, elkarren osagarri onak ginen.
Zer egin duzu? Eziozu sekula Chiyoko aipatu .
Gogora ezazu gauza bat:
Gure mundutxo honetan…
…berdin zaintzen ditugu ikusleak nola emakume aktoreak.
Gogoan har ezazu hori. Egun batean erakutsiko dizut nola egiten den.
Bai.
Trikimailu bat izango zen, baina nik sinetsi egin nion.
Chiyoko, konturatuko zinenez…
…filmegileek eta margolariek antz handia dute.
Margolariak oihalean ezartzen ditu gustukoak dituen margoak.
Nik, berriz, margo zoragarri bat aurkitu dut neure oihalerako.
Eta margo hori zu zara.
-Horrela seduzitu zuen neska? -Probatu beharko dut nik ere.
Barkaidazu.
Barkatu.
CHIYOKO FUJIWARA, TOKIOko MADONNA
Etxean naiz.
Ez al nizun esan ezetz esateko?
Ez zara betirako izango madonna, ezta?
Badakizu niri hori ez zaidala batere ondo iruditzen.
Familia bat sortzeak ematen dio emakumeari zoriona.
Familia bat? Nik…
Aspaldi askatu zituzten gobernuaren aurkako errebeldeak.
-Eta bera ez zaizu ikustera ere etorri. -Badakit.
-Beraren bila jarraituko dut, ordea. -Bizirik ote dagoen jakin gabe ere?
-Bizirik dago. Badakit. -Ez da beti gaztea izango!
Berriz elkartuko ginela hitzeman genion elkarri.
Helduegia zara dagoeneko amets txoro horietarako!
Moztu!
Tira ba. Zer duzu?
Hasi gara berriz. Nekatuta nago.
Zaharrenak atsedenalditxo bat behar du.
Bost minutu!
Giltza ez dago.
Hala da. Egun horretan gertatu zen.
Eiko andereñoa!
-Bazkaltzeko ordua da? -Ez, oraindik ez, laztana.
Genya, zoaz platora.
Printzesatxoa ez dago pozik.
Mesedez, bilatu leku guztietan!
Giltza behar dut.
Ez geratu hor geldirik. Bilatu giltza, bizkor!
Bai, jauna.
Zer bilatu behar dut?
-Chiyokoren giltza! -Banoa!
Beraz, Eikok hartu zuen giltza. Banengoen ba.
Une hartan, ez zuen inork jakin.
Baina ez genuen inon aurkitu.
Ez zen oinez joango! Nonbaiten egon behar du!
Barkatu tartean sartzea, baina zergatik da hain garrantzitsua?
-Jakin egin nahi dut. -Nik ere bai.
Esaiguzu, andereño!
Hona zergatik:
Nik oso begiko dudan norbaitek giltza ondo gordetzeko esan zidan.
-Ikaskideren batek? -Edo zure senargaiak!
-Nolakoa ote da? -Esaiguzu.
Ederra da?
Nolakoa den?
Nolakoa da?
Ez naiz bere aurpegiaz ere gogoratzen!
Izugarri maite nuen.
Eta orain ez naiz bere aurpegiaz ere gogoratzen!
-Barkaidazue, mesedez. -Bai horixe.
Infusio honek usain zoragarria du.
Nire lorategiko landareez egina da. Oso osasuntsua da.
Jarraituko al dugu?
Giltza desagertu eta handik gutxira…
…ezkondu egin zinen.
Bai, Otaki-rekin.
Bazirudien giltzarekin batera…
…nire bihotzaren zati bat ere galdu nuela.
Egia esan, nahikoa koxkorra nintzen amets egiteko.
Atzo, hilak 20, Japoniako 23:47tan…
…zazpi estatubatuar astronauta espaziorantz aireratu ziren…
…Cabo Cañaveraletik.
Mundu osoa ikusminez daukate…
Ene!
Tira, orain badakizu.
Eiko. Zer esan nahi du honek?
Hori dena zuzendari handi batek asmatutako trikimailua da…
…emakume aktore ospetsu bat bereganatzeko.
Eta nik, ergel honek, ergelaren rola onartu nuen.
Baina kontzientzia txarra izan dut beti zurekiko.
Gogoratzen zara igarle hartaz?
Jokaldi makur bat egin nizun.
Aitortzen dut oker jokatu nuela.
Baina edozer gauza egingo nukeen zutaz libratzeko.
Bazenekien bera non zegoen?
Nola jakingo nuen?
Ez nekien.
Baina badakit pertsona jakin batek nire makurkeriaren berri izan zuela.
Eiko, zer egin dizut nik hori dena merezitzeko?
Jeloskor nengoen…
…zure gaztetasunaz…
…eta gizon baten atzetik joanez zu gazteago eta ederrago ikusteaz.
Niri, ordea, oso bestelako rola egokitu zidaten…
…emakume helduarena.
Orain, berriz, galduak ditut zu gorrotatzeko indarrak.
Horiek guztiak aspaldiko kontuak dira.
Barkatu…
Bilduta gaude. Etorri gero.
Norbait etorri da, ordea…
…Fujimara andereñoarekin hitz egin nahi omen duena.
Zu Chiyoko Fujiwara zara, ezta?
Zer nahi duzu? Zertara etorri zara?
Sentitzen dut.
Ezagutu nauzu, ezta?
Alde hemendik!
Ulertzen dizut nireganako gorrotoa.
Gaiztoa izan nintzen ni ere…
…zerbitzatu nituen boteretsu haiek bezain gaiztoa edo gehiago.
Nire bekatuak garbitzera etorri naiz honaino.
Eta hau zuri ekartzera ere bai…
…bere garaian espetxeratu genuen margolari batek zuretzat utzi zuen.
Zorretan omen zegoen zurekin eta eskerrak eman nahi zizkizun.
Barkatu bihotz-bihotzez.
Chiyoko!
“Oinazetuta nauka zuri eskerrak eman ez izanak”.
“Zu ikusteko irrikatzen nago”.
“Baina gerra hau…
…gero eta gogorragoa da egunetik egunera”.
“Gerra bukatu eta benetako bakea iristean…
…etxera itzuliko naiz, Hokkaidora”.
“Eta orduan bukatuko dut margolan hori”.
“Egunen batean gogotik gozatuko dut zeru izarratua zuri erakusten…
…bere garaian hitzeman nizun bezala”.
“Giltza horrek…
…gauzarik garrantzitsuena irekitzen du”.
Garrantzitsuena esan duzu?
Emadazu bihar arte astia. Hitz emango didazu?
Azken deia “Elur eta Zeru Espreso”ko bidaiarientzat:
Joan 12. nasara, mesedez.
Azken deia “Elur eta Zeru Espreso”ko bidaiarientzat:
Joan 12. nasara, mesedez.
Tira, kontaiguzu. Maiteminduta zaude, ezta?
Bere lehen maitea.
Ilargia bete ondoren, ilbehera hasten da.
Baina hamalaugarren gauean bada oraindik bihar bat…
…eta bada itxaropena.
-Bidelapurrak berriz? -Ergela!
Entzun, bidaiariok.
Trena pixka batean geldituko da…
…lurjauzi batek trenbidea oztopatu duelako.
Ireki!
Autobusak bidean dira!
Treneko langileek errepideraino gidatuko zaituztete.
Neskato ergela.
Ezingo diozu zure patuari ihes egin.
Betiko maitasunaren sugar kiskalgarrietan erreko zara.
Kioton dago?
Berarengana joan beharra daukat!
Itxaron!
Gorde ezazu berriz elkartzen garen arte.
Erruki zakizkit!
Bizirik dago. Badakit.
Niri ez zait hori gertatuko.
Mutil hori maite dut. Egunetik egunera eta maiteago!
Ez dirudi paseatzen dabilenik.
-Zatoz hona. -Rol hori primeran dihoakio.
Utzi nire esku. Hokkaido zain daukagu, ez kezkatu.
Oso arriskutsua da! Ez joan!
Nire zain dago!
Paisaia zuri eta garbi horretan…
…mundu urrun eta bitxi batean zaudela…
…sentitzen duzu.
Doktore andrea, ez eroa izan! Zatoz hona!
Nola edo hala itzuliko diot giltza.
Itxaron! Itxaron!
Mesedez! Mesedez, itxaron!
Itxaron…
Zurekin joango naiz noranahi zoazela ere!
Ondo pentsatu duzu? Joango zara?
Bai, hala hitzeman nion.
Esan nizun: hitz eman nion berarekin joango nintzela
Baina ez al zara konturatzen? Ez zara inoiz itzuliko!
Ez joan!
Ez joan, mesedez!
Nik beti…!
Sei, bost, lau…
…hiru, bi…
…bat, zero…
Lurrikara!
Chiyoko, kontuz!
Chiyoko, korri!
-Chiyoko! -Ondo al zaude?
Kendu hondakinak hortik!
Chiyoko!
-Denon artean! -Mugi!
-Chiyoko! -Bizkor!
Hemen dago! Eta Genya ere bai!
Ondo al zaude?
-Zuk babestu nauzu? -Bai.
Bejondeizula, Genya.
Eta gorroto zaitudan arren…
…jasan dezakedana baino askoz gehiago maite zaitut.
Chiyoko! Chiyoko, zer gertatzen da?
-Genya, zer egin diozu? -Ez diot ezer egin.
Bizia salbatu zidan gizonaz ez gogoratzea ere…
Normala da. Orain oso aldatuta nago.
30 urte igaro dira.
Eta, egia esan, oso lasai bizi izan naiz harrezkero.
Zergatik egin zenuen?
Hokkaidon desagertu ondoren…
…berriz hasi zinen filmak egiten.
Eta istripu haren ondoren…
…zergatik erretiratu zinen? Ez dut oraindik hori ulertzen.
Uste nuen ez nuela hura berriz ikusiko.
Nahiz erabakita neukan…
…haren atzetik edozein lekutara joango nintzela.
Orduan, zergatik?
Istripuaren ondoren…
…gauza batez konturatu nintzen.
Ez nintzela jadanik berak gogoratuko zuen neska.
Eta gorroto zaitudan arren…
…jasan dezakedana baino askoz gehiago maite zaitut.
Izan nintzen neskatoa bezala ikus nintzan nahi nuen.
Chiyoko!
Hau gogorra izango da!
Zu beti zaude nire ondoan laguntzeko prest.
Chiyoko! Chiyoko!
Azkenean…
…ez zen sekula berriz elkartu giltza eman zion gizonarekin.
Polizia zahar hura…
Margolari horrek…
…ez zuen hitz egin nahi hala ere.
Eta torturatu egin behar izan nuen.
Hil arte torturatu nuen.
Beraz, Chiyokok…
Itzal baten atzetik pasatu zuen bizitza osoa.
Ez dakizu nola sentitzen dudan…
Azkenean, gehiegi eskatu dizugula iruditzen zait.
Bai zera! Nik bakarrik dakit zenbat gozatu dudan.
Baina elkarri agur esateko ordua dugu.
Medikuak dio berehala sendatuko zarela.
Traketsa zara gezurrak esaten.
Mesedez, ez triste egon.
Ez duzu ikusten? Azken finean…
…gizon horren atzetik nabil berriz.
Zuri esker berreskuratu dut giltza.
Eta giltzak oroitzapenen atea ireki dit.
Iruditzen zait zurekin hizketan aritu bitartean…
…behin izan nintzen neska berpiztu egin dela.
Oraingoan ziur naiz aurkituko duzula.
Ziur nago horretaz.
Ea hala den. Auskalo.
Baina, beharbada, ez zait jadanik axolako.
Azken finean…
Azken finean, haren atzetik ibiltzea izan da nire grinarik handiena.
ITZULPENA: Jon Muñoz